《古林邱》
宋代·卫泾

支筇来访古林邱，转尽山腰俯碧流。
峭壁千寻悬石磴，苍崖百尺护龙湫。
行人迹断烟常暝，过鸟声闲意更幽。
小憩已销尘俗虑，溪山奇绝是兹游。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。